สวัสดีค่ะ หนูชื่อฟิวค่ะหนูมีอาการปวดหัวมากๆตอนเวลาขับรถมอเตอร์ไซด์นานๆแล้วก็อากาศร้อน ปวดหัวข้างขวา คมับ แล้วก็ปวดถึงตา ตอนที่ปวดมากก็จะสลับมาปวดข้างซ้าย บางที่ก็ปวดในวันที่ตื่นเช้า จนต้องพกยาแก้ปวดตลอดเวลาเลยค่ะ อยากรู้ว่าหนูเป็นอะไรค่ะ?
สวัสดีค่ะอาการปวดศีรษะศีรษะเกิดได้จากสาเหตุหลักสองอย่าง ได้แก่อาการปวดที่ไม่ได้เกิดจากสาเหตุหรือโรคอื่นซึ่งเป็นอาการปวดศีรษะที่พบได้บ่อย ๆ ในคนทั่วไป เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบอาการปวดที่มีสาเหตุ หรือโรคอื่นทำให้เกิดอาการปวดศีรษ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ หรือปวดศีรษะจากผลข้างเคียงของยาที่รับประทาน เป็นต้นในกรณีนี้ไม่สามารถบอกได้อย่างแน่ชัดว่าเกิดจากอะไร แนะนำว่า หากรับประทานยาแล้วไม่ดีขึ้น หรือปวดมากขึ้น ควรปรึกษาแพทย์ และอาจต้องหาสาเหตุที่ทำให้เกิดอาการปวดศีรษะร่วมด้วย เพื่อการรักษาที่ต้นเหตุได้อย่างถูกต้อง แต่หากมีอาการปวดศีรษะมากแบบที่ไม่เคยเป็นมาก่อน ตาพร่ามัว อาเจียนพุ่ง กินไม่ได้ มีไข้สูง หรือปวดมากหลังจากเกิดได้รับการกระทบกระแทกบริเวณศีรษะมาไม่นาน ควรพบแพทย์โดยด่วนค่ะ